
Da li žena može predvoditi žene u namazu?


* 
* 
* 
* 
* 
* 
* 

 
Može li žena predvoditi druge žene u namazu?

Skoro svi učenjaci smatraju da žena ne može predvoditi muškarce u namazu, po njima, takav ***[namaz](https://pitajucene.com/search/Namaz/questions/ "Pretraži pitanja o namazu")*** nije validan. Da je imamet žena bio poznat među prvim generacijama dokaz su predanja zabilježena u hadiskim zbirkama. Rejta Hanifijja govorila je: “Aiša, radijallahu anha, predvodila bi nas u namazu i stala bi između nas.” Hudžejra b. Husajn izjavila je: “Ummu Selema predvodila nas je u namazu i stajala je s nama u saff.” Preneseno je da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, Ummu Vereki naredio da predvodi žene u svojoj kući. Komentirajući predanje, imam Ebu Tajjib Abadi kaže: “Hadisi ukazuju da žena-imam stoji u saffu sa ženama, a ne ispred njih.” Poznati hanbelijski pravnik Ibn Kudame napominje: “Kada žena predvodi žene u namazu stat će s njima u saff, i to po konsenzusu učenjaka koji dopuštaju imamet žene.” Ikrime prenosi da je Ibn Abbas, radijallahu anhu, govorio: “Žena-imam stoji sa ženama u saffu.” O stupnju vjerodostojnosti navedenih predanja vidjeti knjigu Odlike i ***[propis](https://pitajucene.com/search/Propis/questions/ "Pretraži pitanja o propisima")*** namaza u džematu, str. 78-80, ***[Safeta Kuduzovića](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***, a Allah najbolje zna.


 


\_\_\_\_\_\_\_\_


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:


<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


